ওয়েবডেস্ক, বেঙ্গল টুডে: ৯ই এপ্রিল অন্ধ্রপ্রদেশকে স্পেশাল ক্যাটাগরির মর্যাদা দেওয়ার দাবিতে রাজঘাটে গান্ধিজির মূর্তির সামনে প্রতিবাদ বিক্ষোভে সামিল হন টিডিপির সাংসদরা। এমনকি যতদিন না কেন্দ্র তাঁদের দাবি মেনে নেবে, ততদিন শান্তিপূর্ণ প্রতিবাদ চলবে বলে জানিয়েছেন টিডিপি সাংসদ রামমনোহর নাইডু। সুত্রের খবর, এদিন সকালে গান্ধিঘাটে পৌঁছে যান তেলুগু দেশম পার্টির সাংসদরা। এরপর গান্ধিজির প্রতি শ্রদ্ধাজ্ঞাপনের পর অন্ধ্রপ্রদেশকে স্পেশাল ক্যাটাগরির মর্যাদার দাবিতে শান্তিপূর্ণ প্রতিবাদ চালানোর শপথ নেন সাংসদরা। সাংসদ ওয়াই এস চৌধুরি বলেন, “২০১৪ সালের ২০ শে ফেব্রুয়ারি পাস হওয়া অন্ধ্রপ্রদেশ রিঅর্গানাইজেশন অ্যাক্ট কার্যকর করার দাবি জানাচ্ছি। মহাত্মা গান্ধির অহিংস নীতির প্রতি…